পুলিশ সূত্রে খবর, ঘটনার খবর পাওয়ার সাথে সাথেই বাঁকুড়া সদর থানার পুলিশ ঘটনাস্থলে উপস্থিত হন এবং মৃতদেহ দুটি উদ্ধার করেন। মৃত আরোহীদের নাম গৌতম বাউরি ও সোমনাথ গরাই। দুই জনই পেশায় মার্বেল মিস্ত্রি। ঘটনার দিন তাঁরা বাইকে করে সানবাঁধা গ্রামে ফিরছিলেন। কিন্তু পুয়াবাগান ইঞ্জিনিয়ারিং কলেজের সামনে আচমকা নিয়ন্ত্রণ হারিয়ে ফেলেন চালক। এবং ডিভাইডারে ধাক্কা লেগে উলটে যায় বাইকটি। এরপর ঘটনাস্থানেই মৃত্যু হয় গৌতম বাউরি ও সোমনাথ গরাইয়ের।